Kaišiadorių kultūros centro

2021 m. lapkričio mėnesio renginiai 
	Data
	Renginys
	Vieta
	Atsakingas asmuo
	Aprašymas

	5 d.–12.08 d.
	Tapybos darbų paroda, „Dievai ir Deivės“, skirta M. Gimbutienės metams 
	Kaišiadorių kultūros centras  II a.
	Lina Urbanavičienė
	Paroda skirta Marijos Gimbutienės metams. Mokslininkė savo svarbiausiuose darbuose demonstruoja matriarchalinius pirmykščių bendruomenių tikėjimus, tame tarpe ir senųjų indoeuropiečių genčių.  Marija Gimbutienė teigia, jog baltų tautų pirmtakai garbino Žemės deivę bei kitas moteriškos giminės deives, o ateiviai indoeuropiečiai atnešė tikėjimo į Dangaus dievą ir kitas vyriškos dievybes papročius.
Ši paroda - menininkių interpretacijos ir fantazijos šia tema, išreikštos tapybos priemonėmis.  

Jungtinėje parodoje dalyvauja  dailininkės iš Kauno, Vilniaus, Ukmergės, Klaipėdos, Panevėžio, Kaišiadorių.


	8 d.–12.08 d. 
	Projekto tapybos plenero ,,Kaišiadorių kraštas dailininko akimis. Žasliai“ dalyvių darbų paroda
	Ukmergės V. Šlaito viešoji biblioteka
	Lina Urbanavičienė
	Paroda -  projekto ,,Kaišiadorių kraštas dailininko akimis. Žasliai“ dalis. Plenere sukurti darbai iki metų pabaigos keliauja po įvairius Lietuvos miestus. Šį kartą ekspozicija vyks V.Šlaito bibliotekoje Ukmergėje. 

	9 d.

18.00 val.
	Filmas vaikams ,,Latė ir stebuklingas akmuo“
	Kaišiadorių kultūros centras
	Arnoldas Škimelis
	Įgarsinimas: LT DUB

Amžiaus cenzas: V

Sukurta: Belgija, Vokietija

Režisierius: Nina Wels, Regina Welker

Trukmė: 1 Val. 21 min.

Latė nėra įprastas švelnus mažas ežiukas! Ji pilna neišsenkančios energijos, kurią pralenkia tik jos begalinis pasitikėjimas savimi ir, kartais, pernelyg ryški vaizduotė. Jai niekada netrūksta netikėčiausių paaiškinimų ir fantastiškų atsakymų. Latė mėgsta pasakoti istorijas tiems, kas nori ir nenori jų klausytis. Netikėtai ji pasirodo esanti bebaimė herojė, kuriai teks išgelbėti mišką. Nereikia nei sakyti, kad kai vieną dieną miško gyventojai nubudę sužinos, jog dingo stebuklingasis vandens akmuo ir mišką užklupo sausra, Latė garsiai ir drąsiai pareikš, kad tik ji gali išplėšti akmenį iš jį pavogusio Meškų Karaliaus nagų. Dideliam susierzinimui, jai bus paskirta voverės Tjum palyda. Įkyruolė voverė greitai supras, kad ir Latės kalbos yra didesnės už tikrąją drąsą, tačiau abiems teks greit pamiršti nesutarimus ir išmokti veikti drauge. Jų laukia nepamirštamas nuotykis!

Bilieto kaina: 5 eur. Bilietai bus parduodami kultūros centro kasoje nuo lapkričio 8 dienos.
Anonsas: https://www.youtube.com/watch?v=cBKhOKNhXTs

	9 d.–12.03 d.
	Tapybos darbų paroda ,,Vladikiškių istorijos“
	Kaišiadorių kultūros centras  I a.
	Lina Urbanavičienė
	Rugsėjo mėnesį vyko renginys, skirtas Europos paveldo dienoms. Viena jo dalių – tapybos pleneras. Parodoje ,,Vladikiškių dvaro istorijos“ eksponuojami plenero dalyvių sukurti darbai. 

	12 d.

18.00 val.
	Jungtinis choro „Vilnius“ ir moterų choro „Nona“ šventinis koncertas „Nepriklausomybės siuita“ skirtas kariuomenės dienai 
	Kaišiadorių kultūros centras
	Arnoldas Škimelis
	Speciali valstybinio choro „Vilnius“ programa prie kurios prisijungia Kaišiadorių moterų choras „Nona“ (vad. Jurgita Jašauskienė). Koncertas skiriamas Lietuvos kariuomenės dienai.

Programoje skambės kompozitorių Laimio Vilkončiaus, Gintauto Abariaus, Kipro Mašanausko ir kitų kūriniai.

	19.

18.00 val.
	Rūtos Ščiogolevaitės ir Pauliaus
Zdanavičiaus koncertas
	Kaišiadorių kultūros centras
	Arnoldas Škimelis
	Atlikėjos Rūtos Ščiogolevaitės ir pianisto Pauliaus Zdanevičiaus koncertas. 
Bilieto kaina: 12 eur. Bilietai bus parduodami kultūros centro kasoje nuo lapkričio 8 dienos.

	20 d.

14.00 val.
	Pramoginis folklorinis simpoziumas „Kaišiadoriečiai – dzūkai ar aukštaičiai?“
	Kaišiadorių kultūros centras
	Audrius Baniūnas
	Kviečiame į pramoginį folklorinį simpoziumą „Kaišiadoriečiai – dzūkai ar aukštaičiai?“. Simpoziumas, iš graikų kalbos, gali būti verčiamas mokslo darbuotojų konferencija arba puota su muzika, pramogomis, pokalbiais, žaidimais. Mes pasirinkome antrąjį variantą. Todėl kviečiame kartu su tikrais aukštaičiais (Panevėžio miesto folkloro ansamblis „Raskila“ vad. Lina Vilienė), kartu su tikrais dzūkais (Varėnos kultūros centro folkloro ansamblis „Žeiria“, vad. Vaida Naraševičiūtė) ir kaišiadoriečiais (Folkloro ansamblis „Verpeta“, vad. Valerija Jankauskienė ir jaunimo folkloro ansamblis „Žilvita“, vad. Laima Morkūnienė) pasinerti į muzikinį, kostiuminį, kulinarinį folklorinį žaidimą, kurio metu bandysime atsakyti į svarbų klausimą: kaišiadoriečiai – dzūkai ar aukštaičiai?

	22 d.

19.00 val. 
	Vilniaus miesto šokio teatro „Low air“ spektaklis „Žaidimas baigtas“
	Kaišiadorių kultūros centras
	Audrius Baniūnas
	Urbanistinio šokio teatras „Low Air”, įkvėpti autoriaus Julio Cortazar žaidimo su vaizduote taisyklių, Lietuvos publikai pristato novatorišką spektaklį, apjungiantį šokio ir vizualaus meno (dailės) sritis, įpintas į gyvos muzikos garsus.

Menininkai siūlo pasinerti į sapną, pažaisti su savo vaizduote ir nors kartą nebijoti pasilikti sapnuose. Performansas formuojamas, kaip žaidimas su žiūrovu, įtraukiant jį į netikėtus sapno bei realybės susidūrimus. Viso spektaklio situacijos pasibaigia ties pabudimo momentu.

Vilniaus miesto šokio teatras „Low Air“
Autoriai: Lauryna Liepaitė, Airida Gudaitė, Laurynas Žakevičius, Povilas Laurinaitis, Adas Gecevičius
Scenografė, kostiumų dailininkė: Lauryna Liepaitė
Šviesų dailininkas: Povilas Laurinaitis
Trukmė: 55 min
Renginys nemokamas
Rekomenduojama: 12+

	26 d.

18.00 val.
	Filmas vaikams ,,Svajoklis Budis 2“
	Kaišiadorių kultūros centras
	Arnoldas Škimelis
	Žanras: Animacija, šeimos

Sukurta: JAV

Trukmė: 1h 30 min

Cenzas: Įvairaus amžiaus žiūrovams

Roko muziką dievinantis šunelis Budis kartu su savo bičiuliais įkuria grupę ir tampa tikrais savo kaimelio numylėtiniais. Gitaros iš rankų nepaleidžiantis Budis mėgaujasi kiekviena gyvenimo akimirka, nors kartais pasvajoja, jog būtų gerai sulaukti ir dar didesnio žinomumo – galbūt ne tik savo kaimelyje. Lyg tyčia, vieną dieną Budžio grupę išgirsta įtakingas muzikos prodiuseris Langas. Jis iš karto suvokia, kad Budis gali tapti įžymus ir pasiūlo jam bendrą koncertą su viena iš savo prodiusuojamų žvaigždžių – žavia lapute Fokse. Negalėdamas patikėti savo sėkme, Budis visa galva pasineria į naują nuotykį.

Filmas dubliuotas lietuviškai, be subtitrų.

Režisierius: Mark Baldo

Scenaristas: Denise Bradley, Mike Bundlie, Alec Sokolow

Anonsas: https://www.youtube.com/watch?v=tmQVcEV1keQ&amp;feature=emb_title
Bilieto kaina: 5 eur.


